ACCES GRATUIT

Tribunalul Bucuresti a obligat Credit Europe Bank sa converteasca in lei creditul luat de un client in franci elvetieni. In acelasi timp, instanta a decis inghetarea cursului de schimb valutar franc elvetian/leu, pentru plata creditului, la valoarea de la momentul semnarii contractului.

Articolul continuă mai jos

Prin intermediul unei hotarari din data de 1 octombrie -- luata de Tribunalul Bucuresti intr-un litigiu pe clauze abuzive dintre CEB si un client --, s-a constatat nulitatea clauzelor referitoare la riscul valutar dintr-un contract de credit ipotecar in franci elvetieni, conform avocatului Codrut Avram, cel care a asigurat reprezentarea in acest dosar.

Mai precis, instanta a dispus convertirea in lei a creditului in franci elvetieni si, totodata, inghetarea cursului de schimb valutar franc elvetian/leu, pentru plata ratelor, la valoarea de la momentul semnarii contractului din 2007, adica la un curs de 2,0950 lei/franci elvetieni. Pe deasupra, banca trebuie sa inapoieze clientului sume importante de bani.

"Banca trebuie sa restituie toate sumele incasate in plus , rezultate din diferenta de curs valutar, comisionul de acordare, dobanda legala aferenta acestor sume, si cheltuielile de judecata . De asemenea, este obligata sa calculeze ratele si toate rambursarile viitoare la cursul de 2,0950 lei/CHF si sa incaseze ratele conform unui grafic de rambursare emis in lei", a explicat Codrut Avram in informarea transmisa redactiei noastre.

Potrivit sursei citate, solutia data de Tribunalul Bucuresti reprezinta un precedent important pentru procesele de acest gen. Prin urmare, aceasta poate fi invocata ca practica judiciara in cazul contractelor in moneda straina ce contin clauze de risc valutar.

"Aceasta hotarare confirma sentinta pronuntata in data de 1 iulie 2015 (...), de catre aceeasi instanta, impotriva OTP Bank, prin care aceasta banca a fost obligata sa incaseze ratele unui credit in franci elvetieni, al unui alt consumator reprezentat de Cabinetul de avocat Avram Codrut, la cursul de 1,8894 lei/CHF", a adaugat avocatul.

Hotararea pronuntata in data de 1 octombrie de Tribunalul Bucuresti nu este definitiva. Partile pot face apel in termen de 30 de zile de la comunicarea acesteia.